
PUBLISKO IEPIRKUMU KOMISIJA

Kuldīgā, Kuldīgas novadā
2024.gada 30.aprīlī Nr.1.38
Ieinteresētajiem piegādātājiem
Kuldīgas novada domes Publisko iepirkumu komisija ir saņēmusi ieinteresētā piegādāja 23.04.2024. jautājumu par iepirkumu Apvienotā projektēšana, būvdarbi un autoruzraudzība objektā „Skrundas vidusskolas ēkas atjaunošana Liepājas ielā 12, Skrundā, Kuldīgas novadā", ID Nr. KNP 2024/11-K/AF, turpmāk - Iepirkums, un sniedz sekojošu skaidrojumu:

1. Jautājums:. Projektēšanas uzdevumā norādīts, ka jāparedz BMS sistēma, kurā jāiekļauj apkures radiatoru vadība, Siltummezgls, automatizētās žalūzijas, ventilācijas sistēma un izlietotās enerģijas uzskaite.

a. Vai nebūtu lietderīgi, ja jau paredzam šādās dārgas BMS sistēmas izveidi, pievienot arī pārējas sadaļas piemēram elektroapgādi, apgaismojumu?

b. Vai pasūtītājam ir zināma kāda BMS sistēma viņam vajadzīga, kādām funkcijām un iespējām jābūt?

Atbilde: Projektēšanas uzdevumā norādīts: “…Visas inženiertehniskās sistēmas (siltumapgāde, ventilācija, elektroapgāde) jāparedz pieslēgt pie attālinātās vadības sistēmas, dodot iespēju tās vadīt un uzraudzīt attālināti. Visiem viedajiem risinājumiem jābūt savstarpēji savietojamiem.”
BMS sistēmas pamatprasības ir definētas Projektēšanas uzdevumā. Pretendentam ir jābūt kompetentam, lai piedāvātu ekonomiski pamatotu, Lietotāja (skolas) vajadzībām atbilstošu BMS sistēmu, piemēram, Danfoss Ally™ Pro vai ekvivalentu.
2. Jautājums: Iepirkuma dokumentācijas sagatavošanas procesā ir radies jautājums par  griestu apdari.

Telpu programmā lielākoties paredzēta esošo griestu atjaunošana. Krāsoti betona  griesti neatbilst būvakustikas normatīva prasībām lielākajā daļā telpu.

Vai paredzēt akustiskos griestus ?
Atbilde: Projektēšanas uzdevuma pielikumā “Telpu programma” norādīts: “Ja nav norādīts citādi, tad atjaunot, paredzot griestu līdzināšanu, kvalitatīvu krāsojumu ar telpu funkcijām un noslogotībai atbilstošu, veselībai nekaitīgu krāsu vai iekārto griestu ielikšanu, konkrēto risinājumu saskaņojot ar pasūtītāju.” Akustisku paredzēt atbilstoši normatīvo aktu prasībām.

Sakarā ar iepriekš minēto, Komisija publicē pasūtītāja profilā https://www.eis.gov.lv/EKEIS/Supplier/Procurement/120584 šo skaidrojumu.

Komisijas priekšsēdētāja

I. Ozola
*ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU


